नारायणपुरा में एसडीएम की जनसुनवाई रात्रि चौपाल
भास्कर संवाददाता | कुचामन सिटी
ग्रामपंचायत नारायणपुरा में शुक्रवार रात उपखंड अधिकारी ने रात्रि चौपाल लगाई और उपखंड स्तरीय जन सुनवाई ग्रामीणों की समस्याएं सुनी। इस दौरान ग्रामीणों को तंबाकू उत्पादों के सेवन रोकने के आह्वान पर 50 ग्रामीणों ने नशामुक्त जीवन जीने की शपथ ली। उपखंड अधिकारी रामसुख गुर्जर ने ग्राम पंचायत नारायणपुरा में सरपंच लालीदेवी गुर्जर के साथ जनसमस्याएं सुनी।
इस दौरान ग्रामीणों से उन्हें 10 जनसमस्याएं मिली। उपखंड अधिकारी ने नशा, बीड़ी-सिगरेट, तंबाकू से होने वाले नुकसान के बारे में बताया। उपखंड अधिकारी की समझाइश पर करीब 50 ग्रामीणों ने बीड़ी-सिगरेट तंबाकू छोडऩे की शपथ ली। उन्होंने बताया कि अन्य ग्रामवासियों को भी नशा छुड़वाने के लिए अभियान चलाया जाएगा। उपखंड अधिकारी ने बताया कि निकट भविष्य में संपूर्ण कुचामन उपखंड को नशा मुक्त बनाने का प्रयास किया जाएगा। इस मौके पर ग्राम पंचायत के बुद्धदेवपुरा स्थित देवनारायण मंदिर में उपखंड अधिकारी का स्वागत किया गया। इस मौके पर गुर्जर महासभा के जिलाध्यक्ष भंवरलाल मोठसर, युवा गुर्जर महासभा जिलाध्यक्ष बजरंगलाल गुर्जर, आरक्षण संघर्ष समिति जिलाध्यक्ष हनुमान प्रसाद गुर्जर सहित कई ग्रामीण मौजूद थे।
hin_Deva kas_Deva hin_Deva hin_Deva